Општинско веће општине Гаџин Хан, на 87. седници одржаној дана 18. јануара 2023. године, на основу члана 26. став 2 и члана 27. став 10 Закона о јавној својини („Сл. гласник РС“ бр. 72/2011, 88/2013, 105/2014, 104/2016 – др. закон, 108/2016 и 113/2017), члана 46 Закона о локалној самоуправи („Сл. гласник Републике Србије“ бр. 129/07, бр. 83/2014-др. закон, 101/2016-др. закон и 47/2018), члана 70. став 1. тачка 12) Статута општине Гаџин Хан ( „Службени лист града Ниша Ниша“ бр.10/2019 и 101/2019,) и члана 3. став 1. тачка 7), Одлуке о општинском већу општине Гаџин Хан („Службени лист града Ниша“, бр.83/2008), доноси:

О Д Л У К У

о давању пословног простора на коришћење

1. ДАЈЕ СЕ Републици Србији – Министарству унутрашњих послова Рапублике Србије – Сектор за ванредне ситуације Београд – Одељење за ванредне ситуације Ниш, на коришћење до одређивања коначног корисника, пословни простор-гаража на КП 3794/1 КО Гаџин Хан у Гаџином Хану, објекак бр.3 површине 216m2.
2. Пословни простор из тачке 1 ове Одлуке, даје се на коришћење без надокнаде.
3. Пословни простор се даје на коришћење у виђеном стању.

У пословном простору који је предмет ове одлуке, обављаће се спасилачки послови.Без сагласности гаваоца, у просторијама које се дају на коришћење, не могу се обављати други послови.

1. Пословни простор ће се користити уредно и савесно, сходно његовој намени и сврси, и са пажњом доброг домаћина.

Без изричите сагласности даваоца пословног простора на коришћење, не могу се вршити преправке ни у пословном простору.

1. ОБАВЕЗУЈЕ СЕ Република Србија – Министарство унутрашњих послова Републике Србије – Сектор за ванредне ситуације Београд – Одељење за ванредне ситуације Ниш, коме се пословни простор даје на коришћење, да у року од седам дана од дана пријема ове одлуке, закључи уговор о коришћењу и потпише записник о примопредаји пословног простора.

Број:06-031-27/23-III

У Гаџином Хану, 18. јануара 2023. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Милисав Филиповић